钦定古今图书集成/明伦汇编/皇极典/第253卷 > 书经 > 咸有一德
## 钦定古今图书集成/明伦汇编/皇极典/第253卷 > 书经 > 咸有一德

后非民罔使，民非后罔事。无自广以狭人。匹夫匹妇
不获自尽，民主罔与成厥功。

〈蔡传〉言君民之使事，虽有贵贱之不同，至于取人为善，初无贵贱之间。盖天以一理赋之于人，散为万善，人君合天下之万善，而后理之一者可全也。苟自大而狭人，匹夫匹妇有一不得自尽于上，则一善不备，而民主亦无与成厥功矣。